Afoņa
Afoņa (krievu: Афоня) ir 1975. gada padomju traģikomēdija, kuras režisors ir Georgijs Danelija. Galvenās lomas filmā atveido Leonīds Kuravļovs, Jevgeņija Simonova, Jevgeņijs Ļeonovs un Savelijs Kramarovs. Pirmizrāde notika 1975. gada 13. oktobrī. Filma 1975. gadā kļuva par padomju kases līderi ar kopējo pārdoto biļešu skaitu 62,2 miljoni. Filma stāsta par santehniķi Afanasiju Borščovu, kurš mēģina labiekārtot savu dzīvi.